Ο ρόλος των προβιοτικών στον έλεγχο της φλεγμονής, ως συμπληρωματικό μέσο της μη χειρουργικής περιοδοντικής θεραπείας
Creators: name: Γάτου, Ασημίνα Ευάγγελου
Publisher: name: Aristotle University of Thessaloniki
Year: 2021
Subjects: Προβιοτικά
Περιοδοντική νόσος
Μη χειρουργική θεραπεία
Probiotics
Periodontal disease
Non- surgical treatment

description: Τα προβιοτικά, ανάλογα με το εκάστοτε στέλεχος, έχουν επικουρική ή ενδεχομένως και ολιστικά θεραπευτική δράση σε ένα ευρύ φάσμα ασθενειών, στο σύνολο του ανθρώπινου οργανισμού. Κάποια στελέχη φαίνεται να βρίσκουν εφαρμογή και στην θεραπεία νοσημάτων της στοματικής κοιλότητας, όπως της περιοδοντίτιδας. Σκοπός της παρούσας μελέτης ήταν η αξιολόγηση του πρόσθετου κλινικού οφέλους και της αντιμικροβιακής δράσης του συμπληρώματος διατροφής που περιέχει το προβιοτικό στέλεχος Lactobacillus salivarius LS-33 SD5208 (Prodilac Oral, Frezyderm), ως συμπληρωματικό μέσο της μη χειρουργικής περιοδοντικής θεραπείας. Σε τριανταδύο συστηματικά υγιή άτομα με χρόνια περιοδοντίτιδα σταδίου III και βαθμού Β και C, έγινε μέτρηση των κλινικών παραμέτρων αιμορραγία κατά την ανίχνευση (BOP), δείκτης πλάκας (PI), βάθος θυλάκου (PPD) και επιπέδου πρόσφυσης (CAL), καθώς και συλλογή υπουλικής μικροβιακής πλάκας από το υγρό της ουλοδοντικής σχισμής, από 4 σημεία του στόματος -ένα σε κάθε τεταρτημόριο-, πριν και δώδεκα εβδομάδες μετά το πέρας της αρχική αιτιολογικής φάσης της περιοδοντικής θεραπείας, ώστε να προσδιοριστούν τα επίπεδα του περιοδοντοπαθογόνου βακτηρίου P. gingivalis. Της μη χειρουργικής περιοδοντικής θεραπείας προηγήθηκε κατά δυο εβδομάδες υπερουλική απορτύγωση και επίδειξη των μέσων και μεθόδων καθημερινής στοματικής υγιεινής. Κατόπιν, κάθε ασθενής υποβλήθηκε σε μη χειρουργική περιοδοντική θεραπεία, η οποία ολοκληρώθηκε σε χρονικό διάστημα μιας εβδομάδας από την ημέρα έναρξης. Κάθε ασθενής κατατάχθηκε τυχαιοποιημένα, είτε στην πειραματική ομάδα, στην οποία χορηγήθηκε το συμπλήρωμα διατροφής με στέλεχος του Lactobacillus salivarius, είτε στην ομάδα ελέγχου, στην οποία χορηγήθηκε placebo ανάλογο. Κάθε συμμετέχοντας στην μελέτη έλαβε ένα δισκίο, προβιοτικού ή placebo, ανά ημέρα για ένα μήνα. Τα επίπεδα DNA του P. gingivalis προσδιορίστηκαν με την τεχνική μοριακής βιολογίας αλυσιδωτή αντίδραση πολυμεράσης (real time PCR). Στατιστικά αξιολογήθηκαν οι διαφορές στις κλινικές παραμέτρους και οι μεταβολές στα επίπεδα DNA του P. gingivalis πριν και δώδεκα εβδομάδες μετά την μη χειρουργική περιοδοντική θεραπεία. Τα αποτελέσματα αξιολογήθηκαν δώδεκα εβδομάδες μετά την μη χειρουργική περιοδοντική θεραπεία. Παρατηρήθηκε στατιστικά σημαντική μείωση στους δείκτες BOP, PI, PPD και στατιστικά σημαντική βελτίωση του CAL, τόσο για την πειραματική, όσο και για την ομάδα ελέγχου. Δεν εντοπίστηκε στατιστικά σημαντική διαφορά για κανέναν δείκτη ανάμεσα στις δυο ομάδες, εκτός από το κέρδος πρόσφυσης η βελτίωση του οποίου ήταν μεγαλύτερη στην ομάδα ελέγχου, ωστόσο, το μεγεθος της διαφοράς στερείται κλινικής σημαντικότητας. Στατιστικά σημαντική διαφορά παρατηρήθηκε στα επίπεδα ανίχνευσης του P. gingivalis ανάμεσα στις δυο χρονικές στιγμές αξιολόγησης για την ομάδα ελέγχου και ανάμεσα στις δυο ομάδες ασθενών για την επανεξέταση. Οι υπόλοιπες συγκρίσεις στην κατέληξαν σε στατιστικά σημαντική διαφορά. Με βάση τον ερευνητικό σχεδιασμό που ακολουθήθηκε, τα ευρήματα της παρούσας μελέτης, δεν φαίνεται ότι υποστηρίζουν την χρησιμότητα του συγκεκριμένου στελέχους του Lactobacillus salivarius (Prodilac Oral, Frezyderm) σαν επικουρικό μέσο της μη χειρουργικής περιοδοντικής θεραπείας. Ωστόσο, τα ευρήματα αυτά πρέπει να ερμηνευτούν με προσοχή και να θεωρηθούν πιλοτικά, εξαιτίας του σχετικά μικρού δείγματος ασθενών
description: Considering the strain, probiotics can promote health or even act as a supplementary therapeutic agent against a wide range of diseases, from which the human body can suffer. Specific strains seem to be useful in the treatment of oral cavity diseases, such as periodontitis. The aim of his double- blind control clinical trial was to quantify the adjunctive clinical effect and antimicrobial properties of a probiotic strain of Lactobacillus salivarius (Prodilac Oral, Frezyderm), as a supplementary mean in the non- surgical treatment of periodontitis. Thirty two systemically healthy patients, suffering from Stage III - Grade B and C periodontitis where included. Clinical measurements for bleeding on probing (BoP), plaque index (PI), probing pocket depth (PPD) and clinical attachment level (CAL) were taken and gingival crevicular fluid (GCF) was collected from four sites (one site/quadrant), at the baseline and twelve weeks after the scaling and root planning. Two weeks before treatment each patient was given oral hygiene instructions and supra- gingival cleaning was performed. The treatment was concluded in a range of seven days, from the day of the beginning. Each patient was classified either to the test group, that was administrated the probiotic lozenges which contained the strain of Lactobacillus salivarius or to the control group that was administrated the placebo lozenges. Each participant was instructed to take one lozenge, either probiotic or placebo, per day for one month. Real time- PCR was used to measure the DNA counts of P. gingivalis. Statistical analysis was performed in clinical and microbiological parameters at baseline and twelve weeks after the non- surgical periodontal treatment. Twelve weeks after the non- surgical periodontal treatment was observed statistical significant reduction of BOP, PI and PPD indexes as well as statistical significant gain for CAL index for the intra- group comparisons. The inter- group comparison reviled non statistical significant results for any of the comparisons tested, apart from the CAL gain, with a minor extra improvement over the control group, without this finding being clinically significant. NΔCt, as a measure of the DNA counts for P. gingivalis, reviled a statistical significant change for intra- group analysis over the control group. Regarding the inter-group analysis, NΔCt P. gingivalis detected greater for the control group at the re-examination. The results of this randomized clinical study, taking into consideration the study design which was followed, cannot suggest the use of this strain of Lactobacillus salivarius (Prodilac Oral, Frezyderm) as an adjunct to non- surgical treatment of periodontitis. The results should be interpreted with caution since the study group was limited. More randomized clinical trials are needed in this field of study